ส่งเสริมทิศทาง SME ปี 2566 สร้างขีดความสามารถในการแข่งขัน มีโอกาสทางการตลาดเพิ่มมากขึ้น
นายวีระพงศ์ มาลัย ผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) เปิดเผยว่า สสว. จัดทำแผนการส่งเสริมวิสาหกิจขนาดกลางและขนาดย่อม (SME) ของประเทศ โดยแผนส่งเสริมฯ ฉบับที่ 5 นี้(พ.ศ.2566-2570) ได้รับความเห็นชอบจากคณะรัฐมนตรีเมื่อวันที่ 20 กันยายนที่ผ่านมา ในการกำหนดกรอบทำแผนปฏิบัติการส่งเสริม SME ประจำปี ให้ส่วนราชการ หน่วยงานของรัฐ รัฐวิสาหกิจและองค์การเอกชน จัดทำโครงการ/กิจกรรมในการส่งเสริม SME ตั้งแต่ปี 2566 เป็นต้นไป สสว. จัดทำร่วมกับหน่วยงานที่เกี่ยวข้อง ทั้งภาครัฐและภาคเอกชน ซึ่งปี 2566 รวม 6 กระทรวง 30 หน่วยงาน มีโครงการ/กิจกรรมที่ได้รับอนุมัติงบประมาณภายใต้ยุทธศาสตร์จัดสรรด้านการส่งเสริม SME ใน 15 กลยุทธ์ รวม 65 งาน/โครงการ งบประมาณรวมกว่า 2,708 ล้านบาท ซึ่งการจัดทำแผนปฏิบัติการส่งเสริม SME ในครั้งนี้ จะเป็นกลไกขับเคลื่อนแผนไปสู่การปฏิบัติเพื่อให้การส่งเสริมสนับสนุน SME ของประเทศเดินไปในทิศทางเดียวกัน อย่างไรก็ดี แผนปฏิบัติการส่งเสริม SME ปี 2566 นี้ มุ่งหวังจะส่งเสริม สนับสนุนและช่วยเหลือให้ SME ทุกระดับสร้างขีดความสามารถในการแข่งขันเพิ่มขึ้น และมีโอกาสทางการตลาดเพิ่มมากขึ้น บรรลุเป้าหมายให้ SME มีศักยภาพสูงในการดำเนินธุรกิจ  สามารถยกระดับและปรับตัวเข้าสู่การแข่งขันใหม่ ส่งผลให้ SME โดยเฉพาะที่เป็นนิติบุคคล มีสัดส่วนรายได้เพิ่มขึ้นเป็นร้อยละ 19 การจัดเก็บภาษีมูลค่าเพิ่มจาก SME  ขยายตัวไม่น้อยกว่าร้อยละ 10 รวมถึงช่วยให้ SME มีส่วนในการสร้างผลิตภัณฑ์มวลรวมของประเทศเป็นไม่น้อยกว่า 35.5